Mah Khua le ram Ciacia Ah, An Mi Tuah To hi Cu Mu? Apoi Taktak Si – Buanchukcho\nKalaymyo ah Covid-19 in nihin June 9 ah minung pathum le zumhhlei mi pakhat an nunnak a liam . Mindat Thongtla Ei Din An Pe Duh Hna Lo Palek sakhan ah thong a tla lio mi 20 leng an um. Ei ding kan ngei ti lo, rawl zong an kan pe lo, Ti lawng kan dinnak ni 2 a si cang an ti. Palek pawl zong nih zeihmanh ah an rel hna lo. Ei le din an herh ngaingai.\nNizaan ah Hakha khuachung electric tung pawl ah ‘Nat-Soe-Gyi-Mya Bu’ (Khuachia Hrang Pawl Bu) timi phu nih teirul cham ding tiin minung 19 min, Kawlca in, an tar. Min cazin chung ah NLD palai cheukhat, mino hruaitu pawl, CDM ah a telmi ngandamnak lei rianttuantu le siangcachim pawl an itel.\n‘Nat-Soe-Gyi-Mya Bu’ tiah min an khenh nain, ca a tartu hi SAC ralkap pawl an si, tiah ca an tar lio a hmutu nih an chim. nizaan zaanlei suimilam 4:00 hrawng ah Thantlang peng Sopum khua ah ralhrang 100 reng lo an phan i Sianginn le Bethel Thlacamnak tlang ah hmunhma an khuar. Khuami zatceo tluk an zaam i ruah a fah tuk caah a zaam kho rih lomi cheukhat an taang.\nNizaan chun ah Sopum lei ah a kalmi ralhrang hna nih Lahva pawngah meithal zuun tam nawn an puah,Lo kal mi zong an thin a phan caah inn ah an tlung hna. Crd: The chin Post\nCun Mah Thawng hi rel chih : KIA Nih Rallokap Minung Ceilak A Phomh Hoi Hna Uar An Um Kho Tuk E\nTihni June 8, zinglei ah khan KIO Central Laiza khuapi pawng လဂျားယန် khua ah Kawl ralkap pawl i an ralthuam, ei-in le thilripawl phurtu mawṭawpi pawl cu KIA miralṭha rualpawl nih an kah piak dih hna tiah thawng theih a si.\nKhuachung mi pakhat nih cun “nizaan zing nazi 9 hrawngah ဒေါ့ဖုန်းယန် i um hmun khuartu Kawl ralkap Battalion ခလရ (၁၄၂) pawl cu ralthuam, ei-in le thilri dangdang phurh pah in mawṭawpi 16 bak an rak ra Laiza khuapi kal nak lam pial လဂျားယန် khua in KIA pawl nih a thli tein an rak bawh cia hna. Kawl ralkap pawl cu KIA miralṭha rualpawl nih an rak bawh nak zawn i an rak phanh bak cun an rak kah thluahmah colh hna.\nTihni hmasa chun June 7 zong ah မိုးမောက် peng နွမ်းလန့် khaw lam i a ra mi Kawl ralkap minung 200 renglo pawl cu Mawṭawpi pa 8 in an ra. ဒေါ့ဖုန်းယာန် an rak phanh ka te လိုင်ဂျော်Tlangah KIA battalion 19 i miralṭha rualpawl nih an rak kah thluahmah hna. Kawl ralkap lei in a thi mi le hliamhma a tuar mi an tam taktak. Fiang tein theih khawh a si loh nain, ralkap minung 30 nak tam an thi lai tiah tual chung minung nih cun an chim.


Tep law Zoh! | Radio Veritas Asia\nTep law Zoh!\nTep law Zoh (Thei law Tawng)\nMissa Raithawinak a thencheu theihnak\nMicheu nih cun hlan lio Khrihfa hna Pathian biaknak cu a thiangmi duhpaoh in an chuahter mi le zeituak taan tuk loin le i timh lamh chungnak ngei loin an tuah mi a si tiah an ti. A hmasabik Khrihfa mi hna kong kha ruah tthantikah zumtu hna cu zumhnak lei in siseh, thangthat lawmhnak pek nak lei zongah an tha a nuamh caah thlacamnak zongin an tha a rak tthawng ngai ngai. Biakinn ah an i pum hna i changreu an cheu hna i thlacam tinak le i hrawn tinak zong an rak ngei. Cu a si caah, pumhnak a dih tik i a pum mi paoh nih Missa raithawinak tuah lio bantukin “kan dawt ko” tiin chim cu a hau ti hnga maw?\nHlaanah cun cucu karak zumh ve ko. Bible ca le tuabia hna kha ka zoh tthan hna tikah Pathian biak tik i sining ttha hna kha ka hmuh tthan hna. Duhsah tein, (protestant ka si lio ah) keimah le keimah Bible catlang hna kha hmangin Pathian biakning phunglam ser kaa rak zuam. A hnu ah ka hun hngalh tthan mi cu, tuah ka rak i timh mi vailte hna hi rak tuah ding an si cang ko kha ka hmuh.\nSt. Paul tiangin kan hun zoh tthan a si ah cun, Khrihfa hna caah aa tlakmi, a fiangmi Pathian biak ning le nunzia hna zong kha a um tak cang ko. Hi ka ahhin a sullam a ttha mi an um tiah ka zumh. Khua a rak ruat kho deuh mi ka hawile hna sinah khan biaknak konglam he pehtlai in tuahsernak a ngei mi hna cungah nan lungsau ko uh tiah ka rak ti hna.\nZeicah tiah cun, Pathian kan biak nak zongah hin tuahsernak hna hi a rak herh taktak mi an si caah a si. Timhtuahnak zeihmanh kan ngeih lo a si ah cun minung pakhat le pakhat kan i chonhbiak nak hmanh ah hin zeitin dah kan si hnga?\nKan fa le hna zong nih “kaa lawm” timi bia an cung i kan chim leng mang mi a theih zong an vuai ngai cang ko lai. Nu le va cung zongah “kan dawt” timi bia a thei duh tuk ti lo mi, a dam lo mi chungkhar hna zong ton ka duh rih hna.\nPakhat le pakhat cungah dawtnak le zumhfekin kan um nak kan langhter nak cu ka tuahser nak hna hin an si. Midang cungah hi bantuk thilttha kan tuah mi hna hi tuah sawhsawh men si loin, kan dawt tak tak hna, kan tuarpiak taktak hna caah a si tiin langhter hna u sih. Dawtnak cu kan nunnak in siseh, kan tuahser nak in siseh langter hna u sih.\n(Kan Pehtthan te lai. . . . .)


GOODNEWS: President Doanld Trump Caah Thawngpaang Tha Taktak – Lai Celeb News\nGOODNEWS: President Doanld Trump Caah Thawngpaang Tha Taktak\nFederal biaceih ah Donald Trump cu taza cuai asi nain biaceih zung sang bikmi Supreme Court nih taza cuaimi vialte cu a hrawh dih cang. Donald Trump cu US President a rak tuan lioah Washington D. C ah aum mi Trump Hotel kongah taza cuai asi.\nRelchap: President hlun Donald Trump hi afimthiam pakhat lawng hmanh siloin a rum le ngeihchiah hrimhrim in mipi nih an theihmi asi cang. Anih cu kantheih cio bangin vawlei cung mi rumbik top 5 chung hmanh ah aa tel vemi asi. A kumkhua upa cang nain a ram le miphun a dawt caah President tiang ai cuh ttheo nak asi. Anih hi ngeihchiah kanzoh asi ahcun zeihmanh chanbau nak a ngei tilo.\nA ngeihcia mi hmanh hi hman nak angei tilo titluk in arum cang. A tu tan zongah angeihmi Hotel tampi lakah pakhata si vemi Inn dawh taktak a si. Trump nih hin inn dawh dawh tampi angeih hna. A nih hi midang bantuk siloin a ngeihmi inn kip ah a min Trump telh in ca a tial lengmang.\nA ngeihchiah cu khuaruah har in atam ko. A inn ah hin man fak le aa dawhmi lanwgte an si fawn. A tutan ainn lemang cu vanram ko ahluan ai dawh kho laklawh khi si. Hitluk tiang in mirum sinain uahnak le ninghngalnak pakhat hmanh a ngei hlei lo. Trump inn pi hicu an i dawh hringhran ko, a mah hrimhrim hi uar aum kho tuk.\nRelchap: American Hluttaw innpi luhhnawh dingin sandah piahtu pawl forhtu pawl caah President hlun Donald Trump nih American dollar 2.7 millions a pek hna tiah Bloomberg thawng latu nih a langhter.Mah an langhter mi cu Thimnak Commission nih sandah piah puai a chuah hlan an chuahmi cathanh chungah aa telmi konglam pawl cungah hrambunh in an langhtermi a siih Hluttaw luhhnawh dingin mi a sawmtu phu le pumpak minung pawl cu Donald Trump nih November 23 ni tiang tangka a pek hna tiah an chim. Sandah piahtu pawl nih Hluttaw an luhhnawh ruangah minung 5 an thi.\nCucaah, American Tanglei Hluttaw nih Trump cu tazacuai dingin an fehter cang ih American Cunglei Hluttaw nih a bia ceih dingin an tawlrel lio asi. Trump nih Capitol buainak hlan deuh tiangah a mah Trump caah mi sawmtu phu pawl le pumpak minung pawl caah dollar (2.7) millions a pek hna ih tangka tamcem a hmutu phu cu Event Strategies Inc a siih dollar (1.7) millions lenglo bak Trump nih a pek tiah theih asi.\nDonald Trump cu New York khua ah a chuak ih California State ah aa t’hial mi asi caah New York khua t’uanvo ngeitu pawl he chawlehthal nak cakhenh tampi a tuahmi asi. Nain, nai ih sandah piahtu pawl nih hluttaw an luhhnawh hnu ah New York khua t’uanvo ngeitu pawl nih Trump he tuahmi cakhenh tampi cu an phiah t’han tiah theih asi.\n← TIHNUNG IN: Joe Biden President Tlin Hnu Ah Satanic Cauk Cu USA Siangin Ah Cawn Asi Cang Lai (+Vedio)\nTHAWNGTHAR: Trump Nih American Mipi Caah A Zungzal In Rianttuantu (Champion) Ka Si Peng Lai Tiah A Langhter →


UN NIH KAWLRAM KONGAH BIAKHIAHNAK AN TUAH KHO LO – The Chinlung Post\nMarch 6, 2021 admin Knowledge 0\nUN Security Council nih Kawlram kong ah biakhiahnak an tuah kho lo: Russia le China nih Ralkap dirpi in an dohdal (veto). United Nations Security Council (UN SC) nih Ramkomh Kawlram kong ah cawn ningani ah to Pumh nak an tuah nain, Kawl Ralkap le Palek nih hramhram mi nunnak an lakmi le thongthlak mi kong ah, zeihmanh biafunnak le duhnak langhternak cathanh an chuah kho lo.\nUS le ram cheukhat nih, Ramkomh Kawlram kong ah UN Security Council nih biafunnak ngei kho ding in, an nam ko nain innka khar meeting an tuahnak ah zeihmanh biakhiahnak an tuah kho lo tiah theih a si. UN Security Council nih Innka khar in biaruahnak meeting an ngei mi cu, vawleipi remdaihnak a um khawhnak hnga ding caah an tuah tawn mi tonnak a si.\nNain, tutan cawn ninga ( 5 March) ah an tuah mi Kawlram kong tonnak ah Biakhiahnak le hnatlaknak an ngei kho lo. Voidang bantuk in, Russia le China (Tuluk), an pahnih in Veto power (hramhram in Lanka nawl a ngeimi) in Ramkomh Kawlram kong ahcun, ahohmanh kan i thlak ding a si lo. Anmah tein anmah ram chung kong cu an i tawlrel ding a si ko tiah Russia le Tuluk nih Kawlram kong caih mi cu hramhram in an al.\nHi UN SC innka khar tonnak meeting ah, UN nih Ramkomh Kawlram ah palai thlah mi, Christine Schraner Burgener nih cun, UN nih nan zuan hnawh zok zok lo ahcun, mipi ruahchannak a zor tuk cang lai tiah ralrinnak (warning) zong a pek ko hna nain, zeihmanh biakhiahnak an tuah kho lo. I have heard directly the desperate pleas- from mothers, students and the elderly- I receive every day around 2,000 messages, for international action to reverse a clear assault on the will of the people of Myanmar and democratic principles,” she told the council. “Your unity is needed more than ever.”\nUN nih Kawlram ah palai thlah mi nu nih cun, nifatin hi cakuat 2000 leng ka don. Ca a ka kuatu hi hringtu nu, siangnakchia, in upa le tar tiang an si. Vawleipi nih kan dirpi cang u, Democracy phung zulh than khawhnak hnga nanmah nih kan dirpi u an ti tiah, UN Security Council cu a chimh hna. Tutan UN SC meeting a au tu, tonpumhnak a hrih awhtu UK palai nih cun, tutan ah zeihmanh kan caih kho lo.\nAsinain, a ralaimi UN SC meeting in aw khat kan chuah khawhnak hnga ding caah kan i zuam lai tiah meeting dih bak ah a chim. UN Security Council (UN SC) nih biakhiahnak a tuah khawhnak hnga ding caah, chungtel ram 15 chung in ram 9 nih hnatlaknak ngeih a hau. Cuchung ah, Veto Power (hramhram nawlngeihmi hmannak nawl ngei) ram nga, US, UK, France, Russia le China tiah an um. Credit:Salai Tluangkipthang\nPALIK AZAMMI KUAT KONGAH CHAMPHAI DC NIH A CHIMMI


Ttih A Nung: Vawlei Nih Nu 2 A Dolh Hna (+video) – Chin 7 News\nOctober 27, 2018 admin Uncategorized, VIDEO 0\nLaimi nih kan fa pe tthih khaihnak ah kan hman zungzalmi biafang “ vawlei nih dolh ” timi hi kan hman sawh sawh i a um tak tak kan thei theng bal lo na in n hi hi a um tak tak ko. A hlei ce in kataya lam nih vawlei nemtukmi a khuh sual ahcun a chunglei in a rak kua tawn i kataya nih minung si lo ah mawtaw te hna pawl a derh lo i khi a kua chungah an tla diam tawn.\nHi ka zong ah hin hi bantuk tthiam a cang. Turkey ram i Diyarbaki khua ah nu 2 hna Dr Suzan Kuday Balik le nurse Ozlem Duymaz an timi cu lam ah an kal i bia an i ruah cuahmah lio ah an dirnak lampi cu a cim i an 2 ning in khur ah an tla.\nHi thil hi ni 3 ni zaanlei nazi 4 hrawngah a cangmi a si. An pawngkam mipi pawl nih an rak but hna i an chanh hna. Van tthat ah an i khawn daan a fak theng lo. A tanglei ah hin video in zoh ding a um.


Paletwa Har nak tong mi bawmnak peh tu Pastor pa thah ding in bia khiah piak a si – The Cherry Par\nPaletwa Har nak tong mi bawmnak peh tu Pastor pa thah ding in bia khiah piak a si\nFebruary 14, 2020 admin Myanmar\nPaletwa Baptist Association ah general secretary (GS) a ttuan lio mi Pastor Steven cu AA hriamtlai nih tlaih ding le thah ding bak in an bawh ko tiah theih asi.AA hriamtlai nih tlaih an timhnak a ruang zong hi zeidang pi si loin ralzam hartong pawl bomhnak na pek hna ti ruang ah tu bantuk in tlaih ding in an bawh ko hi a si tiah an chim.\nAn mah Biaknak lei hruainak in tuah ralzam hartong pawl bomhnak cu a luancia January thla chung ah kan an rak tuah. A mah Pastor Steven hruai nak le hohak nak in ralzam sin ah tu bantuk bomhnak an tuah hi asi. Cu ruang ahcun AA nih tlaih ding in an ngiat ko i an tlaih khawh ahcun thah ding in an timh mi a si tiah an mah he aa naih niam mi pakhat sin in kan theih.\nSteven cu a tu hi a dirhmun a him lo ngai. AA hriamtlai nih an ngiat peng i tlaih khawhnak caan rem an zoh peng caah thinphang dai lo a si. Ramleng lei ah chikhat cu kal ta ding in timhtuahnak a ngei ti a si i Visa zong tluang tein a hmuh khawh i AA kut a hrial khawhnak ding ah thlacam bawm cio hna usih. Paletwa peng chung AA cawlcangh le Chin mipi fahnak a pek tuk mi hna ruah cu thinlung a fak ko.\nPrevious Post:Chin pa Coronavirus na ngei an ti i an hlonh khoika um ti thei asi lo\nNext Post:Coronavirus zawtnak in na zi 24 chung ah 121 an thih than


ZASANG CINZAH: CNDF AN DIRH MI CU A TTHA NGAI TIAH KA RUAH – The Chinlung Post\nKalay-Kabaw lei Chin unau hna nih Chin National Defense Force (CNDF) an dirhmi cu a ttha ngai tiah ka ruah. Thazaang a pe khomi paoh nih thazaang pek cio ding an si. Abik in Ralkap kut in mino tampi an nunnak a liam tikah, CNDF bantuk buu hi an herh tuk ruang ah a rak chuakmi a si tiah ka hmuh. Ka newsfeed ah CNF/A an um ko caah, buu dang dirh a herh lo nain, tiah racism/miphun hoih/view in criticism/soiselnak a tuahtu tete an a rak chuak.\nMahbantuk racism view in dirhmi buu a hmutu paoh hi, anmah tu kha “racist” an si kha an hngalh lo caah a si i, Chin miphun lungrualnak pinah CNF/A thawnternak caah dawnkhantu/phentu an rak si kha, nihin tiang an ifiang kho lo i, a poi tak. Inn nganpi/mansion/ Chinland ]ah Livingroom light/ CNF/A nih rooms dang vialte a ceuh/ light a pek khawh lo ahcun, room kip ah Light dang/ CNDF/ZRO/ KNO tbk bunh cio kha a herhmi an si ko.\nCun, zeibantuk hriamtlai/ Arms group nih an target/goal cu SAC tei in Chin ram ah zalawnnak/daihnak le federal uknak a chuah khawhnak hnga, hmalatu an si i, kan ral kan tei in, Federal Democracy ram kan dirh khawh tik ahcun, tulio buu an ummi vialte hna hi a dih/dissolve colh ding lawngte an si ko hna. Cucaah, zeitindah kan ral/ SAC ti kan tei khawh lai timi hi biapi ah ruah in, buu a um ciomi vialte hi, zeitindah kan ikomh khawh lai i, kan tthawng lai timi leitu hi biapi deuh in ruat cio caan a si. Credit: Zasang Cinzah.\nSalai ZT Lian:Chin National Defense Force (CNDF) timi hriamtlaibu thar a vun dirmi kongah zeihmanh khuaruahhar awk a um lo. Chin miphun tuanbia le atulio kan sining taktak zoh tikah lungrualnak le hmunkhat te ah tangtinak hi kaa lawngin hmuh khawh asi. Tuahsernak taktak ah a um lo.Tahchunhnak ah kan Biaknak lei hmanh zoh hna usih.


Khah Kan Pi Cu Fak Taktak In Falam Nih An Leh Cang – Chin World News Evening\nDecember 9, 2019 December 9, 2019 Salai Van Chin News\nEsther a ttenhtuk ruangah Biakinn chung tiangah miphun kongah thawngthannak he a au khuangtu pitar pakhat cu a lar taktak. A ttenhnak men le miphun a dirkamhnak kongah cun mawchiat ding um lo nain Benjamin Sum kongah ralttha tukin a chim mi belte ai dawh lo tuk.\nBenjamin Sum caah mi zeihmanh nih Bike i cit le a vakmi an um lo. Hlasak a thiam ti tu, amah aw duhtu, a nuncan duhtu le ai phundang bik ti tu hna nih thaazaang pekin an vote mi si ko. Miphun sinak in Esther nan dirkamh asi zongah minung pahnih lawng an si lo i, minung 5 an um rih, Zei ruangah dah Benjamin Sum konglam cu mipi sinah thawngthanhnak bantukin na chim rel?\nKapi Falam nih cun Biakinn chung tiangah thanhnak tuah in minung pakhat ah fang 5 an kholh timi thawng hi US, Kalay le Falam khuapi ah an tuah timi thawng kan thei lo. Ralttha tukin zei ruangah dah Biakinn chung tiangah thawngthanhnak tiang tuah in na chim?\nKapi Falam khua chungah bike he vak in phaisa an kholh na timi hrim hi kanmah Falam hmanh nih Falam khua chungah Benjamin Sum caah tiin phaisa an kholh timi hna thei lai lo, Bike zongin hohmanh an vak lo i, phaisa zong an kholh lo. Na duh cun Esther caah phaisa kholh ding le thaa pek ding cun na aupi khawh ko, sinain Falam kongah asi lo ning in thawngthanh le phuahcop in chim rel a herh lo. Kawl le Karen zong an um i, pakhat le pakhat i dohnak si loin hlasak thiam zuamnak asi.\nBenjamin Sum caah tiin thisen tiang an hlutmi thawng kha na thei kolo maw? Kanmah Falam mi si loin miphun dang pawl nih Benjamin Sum caah thisen an pek khah. Benjamin Sum caah Singapore in Guiter ttha le dawh taktak an rak kuat mi thawng hna na thei ko lo maw? Kanmah Falam mi si loin Singapore um Zomi nungak pawl an si khah.\nSizung i Benjamin Sum caah rawl an semmi zong kha an thiltuah ttha ti loin hnahchuah hmuh in maw na rak hmuh? We Love hruaitu hna tuah mi si, kanmah Falam tuahmi si lo. Tahan le Kalay i Benjamin Sum caah vote peknak an tuahmi zong kha na rak hmu kho lo maw? Mutel company nih an tuah i, Chin hlasak thiam pawl nih an bomh hna i si ko.\nZuamnak i hla an sak hlan le sak hnu ah Benjamin Sum hmuh duh ah mipi au thawng vialte hna khi kanmah Chinmi an si lo, Myanmar ramchung miphun dang lawngte an si hna. Benjamin Sum ruangah an rian an i din hna i, Benjamin Sum ruangah an caan sunglawi an pek cio hna.\nBenjamin Sum caah kanmah Falam cu zeihmanh kan si lo, Unau Hakha, Tedim, Mizo, Karen, Kachin, Kawl le mirang hna pinah midang dang hna cu vote petu an si hna. Miphun hoih le Biaknak hoih in si loin Benjamin Sum aw an le cawlcanghnak an duh ruang le hlasak a thiam an ti ruangah vote an pek i si ko. Nangmah nih na ttenhmi le thaazaang pek dingah midang sinah thawngthanh le chimrelnak tuah a herh lo. Holh ttha lo cu kan ttenhmi hna sinah a tla timi theih ah a ttha. Atu na biachim mi hi Esther nih a tuar lai timi phan a um ko.\nNote: Falam nih kan pi biachim mi kongah lehnak an tuahmi si. Falam ca in an ttial i, Laica in kan leh chinmi a si. Laknak: Vapaulauaw


Pu Bawi Min Cung nih “Tihbual pawl nih Kan Naa-sa An Rak Can Dih ” A Timi Kong ah ‘Tihbual Lei nih Fianternak An Tuahmi Cu Ngaihchia Ngai A Si Ve – CHINLAND TODAY NEWS\nTihbual khuami Pu Ceu Mang phuhri ah hi naa-tum hi Pu Rual Lei le Pa Bawi Uk nih a ruak in an hmuh .Farrawn khuami tlangval pakhat (Ling Kon naupa) zong a ruak hmutu ah hin aa tel ve .\nPu Duh Tling (Pu Rual Lei tupa) naa a si tiah an ruah caah , Pu Duh Tling cu thawng an hei thanh colh . Pu Duh Tling nih cun a saa rak can chung awk ah a rualchan pawl a sawm hna. Pu Duh Tling a va phak tik ah cun a saa cu an rak can dih cang i , a kawrong a van zoh tikah a mah naa a rak si than lo.\nKhuami dang naa a si hnga maw tiah an zoh cio tik ah kan naa a si lo an ti cio .Cutikah Farrawn kan unau naa a si sual hnga maw tiah an chawnh hna tik ah Pu Nawl Uk naa a si lai an ti .Pu Nawl Uk (FARRAWN) cu a rak phan i Tihbual pawl nih hi naa a thimi hi Pu Duh Tling naa ah kan ruah sual i kan i palh.\nNangmah naa a si maw ?Asaa zong pakhat hmanh kan phur lo nangmah lungtling ten awh an ti . Cutik ah , Pu Nawl Uk nih cun “Nan rak can cu a tha tuk kei cu ka riantuan nak te a si le a sa ei zongn ka duh lo, a mui hmuh zong ka duh lo” tiah a leh hna .Cutik ah Tihbual pawl nih cun “A zeisihmanh ah na zatla tuk,facang tuanlio nan si fawn le na riantuan pawl ca tal ah an ti i a lu le a sa cu Pu Rual Lei le Pu Nawl Uk tupa (Bawite) nih a thlam ah an va chiah.\nPu Nawl Uk a nulepa nih “Hitihin nan rak fimtawl cu a tha tuk,rak hmu hlah u law a thu dih ko hnga cu te,a thatuk ko ” an ti .Citukah Tihbual pawl nih “A sa kong ah nan siarem ning tein khuami zong phone ka in chawnh piak ko hna lai” an ti i Pu Nawl Uk nu nih” A hau lo a thu dih lak ding pei a si ko cu ” a ti hna .Kan hnakkar ah a tang tuk mi Uk Te ,\nThinlung in kan in ngaihchiat pinak mitthli hna hi , Ningzah le ngaihchiatnak sertu ah an cang te sual hnga maw ?? By , Tihbual na nelthuang hawi pawl\nChampion League ah Champion Ka Lakpi Hna A Si Cun ‘Zu le Rihthei thil’ Na Kaltak Dih Ve Lai


Breaking News: Hakha khuapi chung hmun cheukhat ah ralkap nih an bawh i an tuk hna – Hakha Cherry\n2021 March 27 zaan suimilaam 7:00 luan hrawng in Hakha khuapi chung hmun cheukhat ah ralkap le palek nih aa choklet mi an bawh hna i an mituknak fung in an tuk hna tiah thawng kan theih.\nFungtuk a tongmi minung pakhat nih, “Atu nai te ahkhan ka chuak i Cherry lam ah ka motorcycle an ka dirter. Ka keeng ah voikhat an ka tuk. An chim ning ahcun a ra mi poh, a chok mi poh kan dirter ti hna lai lo. Kan kah cang hna lai an ka ti. Motorcycle pahnih zong an ka kham lio ah an ra i an kham ve hna. Asinain, an zaam i ralkap le palek an thinhung chinchin. Kah an timh hna nain, an kap manh hna lo,” tiah a chim.\nAtu zong hi Hakha Cherry lam le Khuathar BOC pawngkam hrawng ah ralkap le palek an um. Atu suimilaam 8:30PM tiang ahcun tlaihkhih a tongmi an um rih lo tiah kan theih. Photo/Crd The Hakha Post\nAdang relthanKayin Hriamtlai KNU nih Myanmar Ralkap Sakhaan an Lak.Nihin zinglei ah KNU nih Phapon District chung, Tanlwin tivakam ah a ummi Thimuhtar tlaang cung i Myanmar ralkap sakhaan pakhat an lak, tiah theih a si.\nMyanmar ralkap a thimi an um len pin ah a nung in an tlaihmi hna zong an tampi.Myanmar ralkap nih KNU hi ton biaruah ding in a sawm nain KNU nih, “Nawlngeihnak nan chuhmi nan pek tthan lawng ah kan i tong lai,” tiah an rak leh hna.\nNihin zing KNU le Myanmar ralkap kahdihnak ah Myanmar ralkap lei in ralbawi pakhat telh in minung 10 an thi i a dang minung 8 an tlaih hna.By-The Chin Journal March 27, Yangon(KIC)


Eidin Awk Harsatuk Ruangah Tichung ah Zuan Timpi Pa Fa Rual. Zoh Ah Hin Ngaih A Chia Hringhran Ko Mu. – Onlinenungak\nEidin Awk Harsatuk Ruangah Tichung ah Zuan Timpi Pa Fa Rual. Zoh Ah Hin Ngaih A Chia Hringhran Ko Mu.\nBy chin tawi on December 7, 2020\nVawlei Pumpi nih aton mi harnak pi cu sifak kan ca ko ah hinn a har khun ko mu. eiawk dinawk ngei lo le fa le in chung khorkhar khuasak hna ruah ah cun sifak cheu khat tampi cu beidong ngai le lung dong ngai in le nun huam ti lo nak tiang in a chuah pi. a poi kho tak tak bak khi a si ko.\nHi Zawtnak ruag ah Pa pakaht nih cun a fa le pa ကျောက်ဖရားမြစ် ရာမ(၇) Hlei cung in zuanpi atimh hna nak hmanthlak a si.\nCu an i timh cuahmah lio i a hmutu nih cun an va zuan hnawh hna i Pa cu a phunphun in hnemnak bia an chim hnu ah an pa farual te in an nunnak cu a him than.\nTluk zong ah thawh than ding in i zuam . Mi Zeipoah nih hin mah le tawk cio in harnak timi hi ton cio a si. Hithil hna hi a ho hmanh nih hrial awk tha lo in ton cuahmah mi a si bantuk in a ho poah kan tluk zong ah thawhthan i zuam ding in hi pa nun nih hin a kan cawn piak.


PHIH KHARNAK TUAH DINGIN EU A LUNGTLING CANG – The Chinlung Post\nFebruary 23, 2021 admin Military 0\nRussian Officials Le Myanmar Ralkap Cungah Phihkharnak Tuah Dingin EU A Lungtling: Tu thla awtka i Myanmar ralkap nih nawl an laak ruangah an cungah phihkharnak tuah dingin le, Myanmar ram thanchonak dingah, tiin bomhnak an pekmi zong i letthan dingin EU foreign ministers pawl lungtlinnak an tuah. Cun, Kremlin a dohtu Alexey Navalny thong a thlatu Russian officials pawl zong Blacklist cazin ah khumh viar hna dingin hnatlakpinak an tuah.\nAmahbelte EU nih hin Myanmar he chawlehnak a tuahmi hi cu kan phit lai lo, zeicahtiah kan tuah sual a si ah cun mipi an tuartuk lai, ti kan phang, tiin EU foreign policy chief Josep Borrell nih Monday ah a chim.Tutan ralkap nawllaknak ah tuanvo a ngeimi pumpaak ralkap minung le an chawlehnak thazaang pawl thlurh in phihkharnak tuahpiak hna dingin lungtlinnak kan ngei.Myanmar ram thanchonak dingah, tiin bomhnak phaisa kan pekmi vialte cu leet than dingin kan hnatlaknak kan tuah,” tiah Borrell nih a chim.\nFeb. 1 ah khan civil hruaitu Suu Kyi cu ralkap nih a nawlngeihnak an chuh hlei ah an tlaih i an erh. Cu ti thatlonak an tuahmi nih cun vawleicung pumpi nih sual an phawt ngaingai hna. Ralkap nih nawl an lakmi ralchanh in lam le suul kipah democracy aupi in duhlonak a langhtertu mipi hna cu thisen chuahnak tiang in ralkap nih a thazaang a hman hnawhhna.Senior General Min Aung Hlaing telhchih in a dang ralkapbawi tampi cungah phihkharnak kan tuah, tiin UK, Canada, New Zealand, le US zong nih an thanh colh.\nSual a phawtu an karh chinchin ko bu zongah cun Tatmadaw tiin rammi nih theihmi Myanmar ralkap nih cun mipi kutah uknak pek than a duh hlei rih lo i, “Election a tharin kan tuah than lai i, a teimi party kut ah uknak kan ap lai,” tiin a ti peng ko rih. Nikum i EU nih human rights phung a thar in an sermi chirhchan in, Navalny a hremtu Russian officials 4 hna an cungah European diplomats pawl nih phihkharnak tuah a si lai, tiah AFP news agency ah an chim.Officials 4 hna an min bel an langhter lem lo.\nMoscow cungah dantatnak faakpiin tuah hna seh, tiin an aupimi ning rup in cun tutan EU cawlcanghnak hi a hmual fah dawh a si lo. President Putin a pennak hmun dingin chawva in a dirhtohtu mirum taktak pawl zong an nehnang zawt viar dingin Navalny lei tang mipi le European lawmakers pawl nih Brussels ah tonnak a ngeimi EU ministers pawl sinah an duhnak an langhter.Tutan i Russian officials cung i phihkharnak kan tuahmi nih ai tinhmi cu, Russia officials nih an tuahmi thil a cheukhat cungah kan lung a tling hrimhrim lo, tiin thawng hei thanh bantuk khi a si,” tiah German Foreign Minister Heiko Maas nih a chim.\nAsinain, pehzulh in Russia he ton biaruahnak kan ngeih hi a biapimi a si ko rih,” tiin a chim. Phihkharnak tuahpiak dingin an i tinhmi an miluzat set hi Rorrell nih a chim fiang lo. Official tein an min ka langhter te lai i, zarkhat chungah cun phihkharnak zong a takin kan tuah colh ko lai, tiin Borrell nih a chim.Navalny tlaihkhihnak kongah siseh, a bia an chahnak kongah siseh, an hremnak kongah siseh, direct in pehtlaihnak a ngeimi pawl an cungah phihkharnak kan tuah hrimhrim a hau, tiin a chim.\nTutan EU cawlcanghnak hi chimawk theih lo i bia bon an nolhmi bantuk men a si (broken record)” tiah Russian Deputy Foreign Minister Alexander Grushko nih Russia’s state news agency RIA Novosti ah a chim.Tu thla chungah Borrell hi ram aiawh in (diplomatic) Moscow a vung i, cu ah cun an rak tlaih. Cu lio hrawnghrang te cu Kremlin nih European diplimats 3 bak a ram in a thawl hna lio te a si. Cu thawngpang nih cun EU velcheh pumpi an thin a phawh ngaingai hna.\n2014 lio i Russia nih Crimea a laak hnu le eastern Ukraine ah Moscow nih hmunhma ai halh chin vima hnu in khan EU foreign ministers pawl nih Russia cungah a hunghung in phihkharnak tuah an thok cang. Soviet chan lio i mehse an hmanmi Novichok sivai hmangin August lio i Navalny a rawitu Russian officials 6 zong October ah khan EU nih blacklist ah a chiah cang hna.Navalny hi Russia ram chungah Putin a dohtubik pasaltha a si i, tuursivai an chunh ruang i Germany sizung lei ah a vai thlop. An ram lei a hung panh le cangka tu thla chungah an tlaih than i, kum 3 thong thlaak dingin bia an chahpiak.\nThong an thlak ruangah ram pumpi ah duhlonak an langhter i, an tak ai hup dihmi security forces nih mipi a thongthong in an tlaih hna i an erh cang hna, tiah theih a si. Sunday i an tuahmi EU foreign ministers 8 meeting an tuahnak hmun ah chawva in Putin a dirhtohtubik mirum taktak pawl an cung zongah phihkharnak tuah ve dingin EU upa pawl cu Navalny a hawile 2 nih heh tiah an hneek hna. Khual a tlawng ve theng lo mi, cun ramdang zongah chawlehnak a tuah ve lem lo mi Kremlin officials 10 cung lawng i phihkharnak nan tuah a si ah cun, tutan phihkharnak nan tuahmi hi cutluk cun hmual a ngei lai lo,” tiin Navalny a bawmtubik Leonid Volkov nih journalists sinah a chim.\nVenezuela, Belarus:Democracy zeiah nan rel lo caah le human rights nan chiatchuah caah, tiin Venezuelan officials 19 cungah EU ministers pawl nih phihkharnak an tuah. December lio i thimnak nan tuahmi hi democracy phungning in a si lo, tiin EU nih sual an phawt hna hnu ah a tu bantukin phihkharnak an tuah hna hi a si.Belarus an President Alexander Lukashenko a cozah nih mipi a tuahto ning hna a that lo caah, an cung zongah avoilinak phihkharnak tuah dingin EU ministers pawl khuakhaannak an ngei.\nCun, China nih Hong Kong a buaitermi zong EU ministers nih an i ngiat ve cang i, a tu lio i Beijing nih a kuttum ai rengh salailing lio ah hin hlah maw kan tongh lawlaw colh ve ah a that ko lai, tiin EU ministers pawl biaceihnak an ngei.Hong Kong’s civil society dirkamh hna dingin Brussels nih a lam a kawl hmasa ta lai i, cu hnu ah boruak a thatlo a si ah cun faakdeuhin nunchimhnak kan tuah te ko lai, tiah Borrell nih a chim. Credit: Chelsea Bawi.


Ramchung Chiaṭhaṭ Zohkhenhnak: Covo le Ţuanvo – Chin Community in Norway\nRamchung Chiaṭhaṭ Zohkhenhnak: Covo le Ţuanvo\n(Velferdssystemet: Rettigheter og plikter)\n[Note: Senri Magzine a voi (2)nak a chuakmi article asi, senri a rel rihlomi caah san a tlai lai ti ka ruah caah hika ah ka rak taar nak asi]\nMibuu (Society) silole ram (Nation State) pakhat a dir tik ah chungtel mipi hna nih zeitideuh in dah i zohkhenh ah a ţhat bik lai timi le mibuu dang silole ramdang hna he zeitindah hmankhat ah rian kan ţuanţi lai i miaknak a um lai tibantuk biahalnak cu, i buaipibikmi thil pakhat asi. Atu ka article ah cun, mibuu, ram hna nih mibuu dang sin, ramleng lei zeitindah rian ţuandan asi timi siloin, ramchung minung hna nih a buu in ngeihmi thil kha zeitin dah minung pakhat cio nih an i ţhatpi cio lai i, mibuu caah teh zeitiphun in kan cheuhbeuh ah a ţha bik lai ti hi biapi ngai rianrit pakhat ah ruahmi asi. Ramchung chiaţha zohkhenhnak a ţhatlo tik ah a phi chuak cu, pakhat le pakhat i namnetnak, covo hmuhmi kong ah biatam /lungtlinlonak tibantuk an chuak i adonghnak ah ramchung raal hmanh a chuakkho mi asi.\nHlanlio savun thuam, lung hriamnaam rak hmanlio chan in tuchun Digitalized Computer chan tiang, minung covo ai khat in peeklo ruangah le rampi nih ngeihmi thil buaktlak in ţhen thiam lo ruang ah buaibainak a dong ti aum rih lo. Ram cheukhat hna nih an fim a tuanh deuh ruangah mi ramdang naak tuandeuh ah daan le dun an ngei kho i, cunihcun mipi hna caah buaktlak deuh in covo peeknak an ngei kho. Ram a thangcho rihlomi hna le cozah ţhalo a ngeimi nih, vo i cheuhnak kong ah daan le dun ţha an ngeih ve lo caah nawlngeihnak ai tlaihmi mitlawmte lawng nih miaknak an hmuh i, buaktlak lo pi in namnehnak le hlenah a um.\nHi article nih ai timhbikmi cu, Norway welfare system kha a fian khawhchung in le a tawi khawh chung in tial ai zuam lai. Hi capar tialnak ah a bik in kai chirhchanmi cu, Velferdsrett 1 le 2 an si. Aza tein cahmai 1100 hrawng asi mi cauk asi caah hi ka article nih an tialning bantuk in tling tein a tial kho lai lo ti cu a fiang. Sinain Norway um Chinmi kan caah a herhbik lai tiah ka ruahmi hna kha ka khawmh hna i ka hun ţial vemi asi.\nWelfare State le a chung hmanmi upadi\nMirang holh in ‘Welfare State’ timi biafang nih a chim duhmi cu, ramchung mipi hna chiaţha i zohkhenhnak kong ah ram cozahpi nih nawlngeihnak nganbik a laak mi kha chimduhmi asi. Hi bantuk system nih biapi in a ţuan mi cu, ramchung mipi nih ai tluk ciomi an covo an hman khawhnak caah cozahpi nih ţuanvo laak in tawlrel piaknak tuah kha chim duhmi asi.\nVawleicung ah welfare state hmasa hna cu, Germany, England, Nordic ram vialte hna le New Zealand, Netherland timi ram pawl hna an si. Cucaah welfare state kong ceih tik ah tahchunnak laak zungzalmi hna ram pawl cu acung lei model ram pawl kong hi an si. Aluancia kum 30 in Nordic ram pawl hna ah, welfare right system kong hi biatak tein buaipi le biaelnak tuah asi ( Kjønstad 1975b, Ketscher 2008).\nWelfare state nih amin he ai tlak ning in a kal khawhnak, a herh ning in thazaangder deuh hna caah kilkamhnak a tuah khawhnak caah a herhmi cu, welfare system/law pawl hman an hun hau cang. Norway welfare system upadi pawl lak ah biapibik in ruahmi hna cu, Norway holh in trygderett, helserett, social vernerett le opplæring og arbeidsrett pawl hi an si. Hi pawl kong hi a taanglei ah fianter kai hun i zuam hna lai. Tlamtling lak in fianter nak caah catlap nih an kan zawh rih lai lo caah, a tungtlang ai zamning le a chung utuning kha a tlangpi in kan hmuh khawh nak caah timhtuah in hi article hi ţial asi. Hi welfare upadi pawl kan theihlo ah cun, integration kan ngeih a haar deuh i ramchung integrate a si cangmi hna caah dawnkhantu pakhat bantuk kan si.\nNorway velferdsrett (Norway social welfare law)\nWelfare upadi tampi lak ah kai thimmi hna cu, acunglei ka langhter cang bantuk in, trygderett, helserett, sosial vernerett , opplæring le arbeidsrett pawl an si.\nChiaţha zohkhenhnak covo kong upadi (Trygderett)\nNorway milu cheuli ah cheukhat cu hi trygderett taang ah cozah bawmhnak ai rinhmi silole a laa ve mi lawngte an si (Asbjørn Kjønstad 2008: 31). Hi upadi nih biapibik in a chimmi cu, 1. Nau ngeih/pawi, rian ngeihlo,zawtnak, khawnden le thihloh ruang ah sungh zatlaknak a um tik ah bawmhnak covo a pek lai. 2. Phaisa hmuhmi ai khah lo ruang ah khuasak tuntuknak ai dang mi kha ruan ter nak ai zuam lai. 3. Minung hna nih anmah tein an cawlcangh khawhnak caah a phunphun in bawmhnak tuah ding pawl an si.\nHi cozah bawmhnak covo tang ah bawmhnak phun thum aum mi lakah biapibikmi pa khat cu, folketrygden ti asi. Hi nih a huapmi hna cu, damlo tik ah hmuhmi bawmhnak (sykepenger), nulepa bawmhnak (foreldrepenger), mizohkhenh tik ah hmuhmi bawmhnak (omsorgspenger), rian ngeihlo ruang ah hmuhmi phaisa a catmi pawl bawmhnak (Innføring av arbeidsavklaringspenger), rianţuan kho ţhan ding a si tiah ruahmi hna peekmi pensen (tidsbegrenset utførepensjon), kum upa pawl hna pekmi pensen (alderpensjon) le rian ngeihlo ruang ah phaisa a chambaumi hna pawl bawmhnak pawl an si. Pensen kong he pehtlai in relchap duh ah cun, pensjonkasse 28. juli 1949 upadi kha zoh khawh asi.\nNgandamnak zohkhenhnak covo (Rett til helsehjelp)\nNgandamnak cu minung nunak, chungkhar khuasaknak, rianţuan kawlhawlnak ah a herhbikmi pakhat asi. Cucaah cozah zong nih biapibik pakhat ah a chiah. Welfare state hna ah ngandamnak zohkhenhnak hi zapi nih ai buaktlak in hmuhkhawh cio ding in cozahpi nih tawlrel piak a si. Ramchung ngandamnak zohkhenhnak a ţhat ah cun, pumpaak pakhat cio lawng siloin ram pumpi huap sipuazi ţhanchonak zong a bawmh. Norway ngandamnak zohkhenhnak kan zoh tik ah a laangmi cu, mizeihmanh damlo ruang ah mah tein phaisa chawva dih lo ding ti le ai lo mi ngandamnak si i thlawpnak hmuh dih ding hi an target asi. Mi rum deuh pa le sifak deuh, mihrut le mifim deuh pa, cathiam deuh lo pa le cathiammi hna kaarlak ah ngandamnak zohkhenhnak thleidannak um lo ding in timhtuah tawlrel asi.\nNorway ngandamnak zohkhenhnak hi asangbik nawlngeihnak a ngeitu hi Helse- og omsorgsdepartementet asi a tang ah Helsedirektoratet aum. Hi pin ah pakhat a um rihmi cu staten helse tilsynet ti asi i ramchung ngandamnak zohkhenhnak vialte zohtu/kilkawitu asi. Ngandamnak kong ah mizaw pakhat nih duhlonak a langhter ah cun, fylkemann sin ah a phan i cu nih cun a tawlrel. Norway helsevensenet hi a tlangpi in hmunhnih in ţhen khawh asi. 1. zapi caah ngandamnak zohkhennak (allmennhelsetjenesten) le 2. spesial deuh in sithlawp haumi mizaw zohkhenhnak (spesialisthelsetjenesten) hna an si. Apakhat nak kha kommune ngandamnak zohkhenhnak nih a tlaih i a pahnihnak kha cozahpi (staten) nih a tlaih.\nSi i zohkhenhnak kong ah upadi nih covo phun thum in a kan fianter ţhan. Cu hna cu\nRianrang in sithlawp khawhnak covo. (helsepersonelloven § 7 le spesialisthelsetjenesteloven § 3-1)\nZaapi atlaangpi in ngandamnak zohkhenhnak hmuhnak covo, hiah ai tel mi hna cu, sizung thim khawhnak, pumpak pakhat caah a herhmi silei hlathlainak tuah khawhnak le sizung kalnak ah a herhmi kalumnak caah bawmhnak covo timi pawl an si. (love nom helsetjenester I kommune § 2-1 le pasientrettigheter § 2-1 )\nCa in ţial lo mi, silei bawmhnak aherhmi hmuhkhawhnak covo hna an si.\nNorway silei zohkhenhnak system hi vawleicung hman ah a ţhabik ah ai tel vemi a si nain, mi zei poh nih an duh ning in silei thlawp nak an hmu kho dih ti a um lo. Cucu upadi mit in zoh tik ah a ruang aum. Upadi ning in covo (rettighet) a ngei takmi minung asi maw ti mi biahalnak asi. Asullam cu, cancer zawtnak a ngeimi pa le lufah a ngeimi kha ai khat mi si lei thlawpnak sizung nih peek kha a dik lo mi asi. Anmah zawtnak hawih in an thlawpnak an hmuh khawhmi covo zong aidan ve hrim a haumi asi. Bianaah mizeinihdah rianrang sithlawpnak a hmuh khawh, covo a ngei? Timi biahalnak kha helsepersonelloven § 7 le Spesialistshelsetjenesteloven § 3-1 nak ah an fian termi cu, rianrang tein thlawp a herh tuk mi mizaw a um i silei rianţuan tu pawl nih si thlawp aherhnak kha hngahmi thil sining zohchih in a herh ah cun thlawpnak tuah colh ding ati. Hi ka ah nau ngei ding, aksident a tongmi rianrang in silei thlawp a herhmi hna kha a chimduhmi asi. Hi bantuk mizaw hna nih silei rianrang in thlawpnak an hmuh khawh ve bantuk in a luu fak sawhmi nih a hmuh ve awk a si lo ti cu a fiang ngai mi asi.\nZapi ngandamnak zohkhenhnak (allmennhelsetjenester) cu kommune nih a tlaihmi asi. Kommune silei zohkhenhnak zung nih kommune chungum minung vialte hna caah silei a herhmi thlawpnak ding ah ţuanvo angei. Ha doctor, jordmor le fastlege pawl hna hi kommune nih tlaihmi an si. Norway ram ah minung number a ngeimi poh nih chungkhar doctor te ngeih khawh asi. Mah duhmi zong thimnak nawl a um. Kumkhat voihnih a herh ah cun doctor te thlennak nawl zong a um. Hi kommune ngandamnak zohkhenhnak sikhan ah vai piahnak caah zawtnak ngeih hrim hrim a herh lo, fahnak ngeih lo zong ah va kal in vai i hlathlaiter khawh asi.\nSpecial deuh in thlawp a haumi zawtfahnak kong ah covo ngeihmi ( rett til nødvendige spesialisthelsetjenester): Hi bantuk spesial deuh in chekhlatnak tuah duh ah cun, chungkhar doctor te nih zoh hmasa a herh. Anmah nih paraku pawng he i piah a herh ko an ti lawng ah vai i piah khawh asi. Chunglei zawtnak, pum cung hmun khatkhat ah fahnak caan saupi ngeihnak timi bantuk le a dang dam haar mi zawtnak hna ngeih ah cun chungkhar doctor timhtuah piaknak he vai piak khawh asi. Hi bantuk si thlawpnak cu kommune nih tlaihmi asi lo tik ah sizung pii ah kal a herh. Cun mizaw nih duh ah cun ramchung sizung a duhdeuhnak poh ah vai i thlawp khawh asi (rett til fritt sykehusvalg).\nTubank in sizung i thimnak nawl nih, ramchung minung zapi nih ngandamnak zohkhenhnak ah ai khat ciomi covo an ngei dih ti kha a langhter. Hi covo hmuh khawhnak a herh vemi hna cu; si thlawp tik ah saan a tlai lai ti doctor te nih an tuak lawng ah le, phaisa dih ding le damnak a hmuh ding mi zohchunh in doctor te nih a ţha ko an ti lawng ah hmuhkhawh asi ve. Bianaah, minung pakhat cu, a kut a kiak, a kiat cangmi akut kha doctor te nih a ţhaţhan lai ti an zumh lo i, phaisa tamtuk a dih lai ti an tuak asi ah cun covo an ngei ve hlei lo. Zeitluk in dah mizaw nih sithlawp a herh i, cu si tlawpmi nih zeitluk in dah a zawtnak cung ah damnak a peek khawh lai timi biahalnak kha ţha tein ceih hlatta dih asi. Cucaah a caan a sau ngai tawn, a thla in a rau.\nRamchung sizung ummi hna nih mizaw a zawtnak kha an thlawp khawh lo ding a si i, ram dangdang ah a thlawp kho mi sizung a um ah cun ramdang zong ah vai i thlawpter khawh asi. Chimduhmi cu, ramdang sithlawpnak ah adihmi kha mizaw umnak regional sizung nih liampiak ding in ţuanvo a ngei.\nDemocracy ram pakhat ah abiapi ngaimi thil pakhat cu, information transparency kong hi asi. Mizaw pakhat nih zei bantuk in doctor te nih a pum cung zawtnak aum kong ah biakhiahnak an ngeih timi kong ah siseh si thlawpnak an tuahmi kong ah siseh theih ve, biaceih chimrel ve nak nawl an ngei. Cucu Norway nih rett medvirkning og informasjon an ti.\nAcheukhat zawtnak, TB le thinphin vunai hre (hepatitt) zawtnak bantuk midang ţhenh khawh asi mi zawtnak ngeih ah cun, sizung nih a herh an ţi ning in mizaw nih mah duh thimnak ngeih khawh lo in tawlrel asi tawn. Bianaah, sizung ah caan zeimawzat chung hreen, ram chung/leeng khualtlawn khamkhennak, mi dang sin ah i tel kho lo ding in kham [sianginn kai, buu pakhat khat sin ah vai i tel tibantuk].\nSantlailo bawmhnak he ai pehtlai mi covo (Retten til Sosiale tjenester)\nHi upadi nih ram chung mi santlai deuh lo pawl (mah tein rian ai hmuhkho lo pawl, holh dang a hmangmi ramdangmi pawl, mithar pawl tbk..) kha cozah bawmhnak hmu ding in covo a peek hna (Sosialtjenesteloven § 18). Ai timhbikmi cu, ram chung um hna nih ei awk ngei lo le umnak ngei lo an um lo nak kha a pakhatnak ah asi. Upadi nih achimmi cu, amah tein ai zohkhenh kholomi hna kha sosial bawmhnak peek an si lai ati. Atlang pi in timhtuahmi cu ramchung minung vialte hna nih ai ruangmi khuasaknak an ngeihkhawh i thleidannak le a dang innpa chaktlang buaibainak a chuah tik ah tawlrel piak kho ding in kha bantuk a chuah lo nak hnga khamkhen khawh ding caah sermi upadi asi. Hi bantuk covo kong he pehtlai in a hram ai bunhnak upadi hna cu; lov om sosialtjeneste, arbeidsmiljøloven le sosial tjenesteloven pawl an si.\nSosial bawmhnak kong ah ţuanvo ngeitu cu, bawmhherhmi minung a um nak kommune kha asi. Cucaah kommune pakhat le pakhat sosial bawmhnak an peek ning ai dann ak tawn hi asi. Kommune a herh a timi cozah/cozah silomi buu dangdang hna he sosial bawmhnak kong ah rianţuanţinak cu a ngei ve. Kommune nih bawmhnak a peek hlan ah, sosial upadi ning in bawmhnak a herhtaktakmi minung a si maw ti kha a hlat hmasa lai. Bianaah, bawmhnak a halmi minung nih a bank account ah phaisa ai chiahmi aum maw? Man a ngeimi thil zeibantuk dah angeih timi pawl kha zoh hmasa a si.\nHi kong he pehtlai in, taarnu te pakhat kong tahchunnak ah laak mi aum. Taarnu pakhat cu, rawleinak haa angeih tilo caah haar sernak ah sosial bawmhnak a va hal. Sosial zung nih a donghnak ah thawngthanhnak an tuahmi cu, sosial bawmhnak kong ah covo angeimi na si loh an ti. Taarnu nih cun, ziah covo ka ngeih lai lo, phaisa lut zong ka ngeih tung lo, ka ngeihmi zong aum tung lo a ti an ti. Kommune nih a lehmi cu, na bank ah nai khawnmi phaisa thawng 15 kha hmang an ti ti asi. Cu taarnu nih cun hi phaisa cu, ka thlantuahnak ah caan saupi chung kai rak khawnmi asi ati len ko nain sosial bawmhnak a pee hlei lo. Hi taarnu kong zoh tik ah afiang ngaimi cu sosial bawmhnak cu, a ngeilomi caah arak si. Ca kan cawnmi chung ah pakhat pa zong motor pakhat a ngei, a rian zatlaknak a ton tik ah phaisa hmuhmi a ngei tilo i kommune zung ah social bawmhnak cu a va hal ve hna. Kommune nih an pee hlei lo, an ti mi cu, na motor kha va zuar hmasa, na hmuhmi phaisa adih hnu lawng ah rak ra ţhan te an ti diam ko. Cucu sosial bawmhnak a kal ning asi.\nSosial bawmhnak ai timhmi ka langhter cang bantuk in, minung pakhat silole inn chungkhar pakhat nih anmah private kong inn chungkhar kong ah anmah tein Norway upadi he ai tlak ning tein ţuanvo an ngeihmi an tuah khawh lo ah cun cozah nih ţuanvo laak piak asi. Bianaah kan mah Chinmi tampi zong nih nihin ah kan ton cangmi cu, kan fa le kan tuk/velh hna ruang ah Norway upadi kan buar caah /nulepa nih fale cung ah ngeihmi ţuanvo ka tuah khawh lo caah fale kha cozah nih laakpiak asi. Cucu phungbuar ruang ah duh zong duhlo zong ah laak piak an si. Cucu minung pakhat le pakhat karlak ah zaangfahnak ah ai hngatmi asi lo i, upadi nih zei ati timi ah ai hngatmi thil asi. Nulepa karlak buaibainak sikvuaknak aum tik zong ah upadi nih a herhning in tawlrel a si caah nuleva kaarlak ah ka ngeihthiam ko ti bia a um hmanh ah upadi ning in pumsa nupi le va cung ah tuah ruang ah a herhning in dantatnak tuar asi thiam ko. Kanmah Chin ram in kan i ratpimi sathi luanh zong ah san a tlai lo, krifa mitha kan si ti zong ah san a tlai fawn lo.\nSosial bawmhnak kongkau ah duhlonak langhter duh ah cun, fylkemann sin ah kuat a si. Staten helsetilsyn nih sosial kong hei ai pehtlaimi zong ah nawlngeihnak a ngeih chih ve. Ngandamnak le sosial kong cu ţhen awk ţha lomi thil pahnih a kal ţi zungzalmi an si.\nFimthiamnak cawnnak kong ah covo (Opplæringsrett)\nFimthiam cawnnak cu mizei ram, mibuu hmanh ah abiapi bik ah ruah zungzalmi asi. Fimthiam deuhmi an tamnak ah cun, an ram chawlehnak lei, thilsernak, khuaruah khawhnak tibantuk ah an ţhangcho deuh, hawi hmai an chuak kho deuh. Cucaah cozah ţha hna zong nih phaisa tampi dih in fimthiamnak a sanchin chin nak caah fak piin rianţuan a si.\nNorway ah fimthiam cawnnak upadi pahnih a um. Lov om grunnskolen og videregående opplæringa [catang 1 in tang 13 tiang a huapmi upadi] le university le høyskole [ kum 3 in kum 6 tiang huapmi upadi ] hna an si. Hi upadi pahnih pin ah Norway nih fimthiamnak cawnnak kong he ai pehtlaimi International Treaty/ Covention cheukhat zong ah zulh ve ding in min a rak thut ve. Bianaah EMK (Europeiske menneskerettskonvensjon) le UN convention ØSK (økonomiske, sosiale og kulturelle rettigheter) pawl hna an si.\nFimthiam cacawnnak kong upadi zulhding phunglam le phaisa bawmhnak kong ah ţuanvo a ngeimi cu, Kunnskapsdepartementet a si. Ataang ah zulh ding phung hna kha ai zul maw zul lo timi hlathlaitu zohkhenhtu ding le cawnawk capawl tawlreltu ding ah Utdanningsdirektoratet a um. Hi pin ah sianginn kong ah nawlngeihnak a ngeitu hna cu a ngeitu pawl an hun si cang. Barne og grunnskole ngeitu ah Kommune an si (opplæringloven § 13-1) i videregående a ngeitu ah fylkekommune (opplæringloven § 13-3) hna an si.\nHi upadi hna ning in, hngakchia/mino (kum 6-16) hna nih grunnskole kha duh zong duh lo zong ah kai hrimhrim a herh [obligatorisk]. Grunnskole dih khawh hnu belte ah cun, videregående skole kha kainak covo an ngei [rett til opplæring og frivillig]. University sianginn hna caah suaimi upadi hna lak ah theih awk a biapimi cu, duhmi cawnnak hmunhma hmuhnak ding caah, a herh an timi cawn ta hmasa aherh, sianginn nih zeibantuk cawnnak caah mi pazeizat ti an khiahmi ah telkhawhnak caah mark minak in ţhatdeuh zong a herh.\nCozah sianginn lawng siloin cozah nih hnatlaknak a ngeihpimi private sianginn zong an um ve (Privatskolelova av 04.07.03). Mahbelte hi bantuk sianginn hna zong nih cozah sin ah bawmhnak (tilskudd) an laak, i cozah khiahpiakmi phunglam a zulmi sianginn an si a herh (privatskolelova § 2-1).\nRian covo kong upadi (Arbeidsrett)\nRian ngeih cu, a sikhomi khuasak tuntuknak ngeih khawh ve nak caah a herhmi asi. Cozah nih an target cu, rianţuan kho poh nih rian tlaih cio khawh ding kha asi. Nain rianţuankho 100% nih rian tlaih ti mi cu mizeibantuk ram hmanh ah a umbel lomi asi. Rian kong upadi zong nih rianţuan kho pohpoh rian covo a um tiah a ti ngam ve lo. Hi zawn te ah adang covo pawl upadi he ai lawh lo nak asi. Nain ram phunghrampi (grunnloven § 110 ) ah ai ţialmi cu, cozahpi nih rianţuan kho mi hna nih rian an hmuhkhawhnak caah ţuanvo laak in a bawmh hna lai ti asi. Cucaah, rian ngeihlo tik ah mah tein rian kan kawl ve bantuk in cozah lei zong rian kan hmuhnak caah an kan buaipi tu an rak si.\nGrunnloven nih a chim ning in cozahpi ramchung mipi hna rian an ngeih cio nak hnga bawmkhotu ding ah NAV (Ny Arbeids- og velferdsforvaltning) timi zung an ser. Hi zung nih a ţuanmi cu, rian ngeilo pawl kha, min cazin a laak hna, social bawmhnak a peek, rian kawltu nih thiamnak a ngeih khawhnak ca zong ah cawnnak a tuah.\nRian kong ah tawlreltu zung cu, arbeids-og velferdsdirektoratet asi. Hi directorate hi politic lei in cun arbeids-og inkluderingsdepartementet (AID) vuanci zung taang ah a ummi asi. Directorate zung taang ah pyine NAV zung (NAV fylke) kha pyine pakhat cio ah chiah asi. Cu taang ah cun aum ţhan rihmi cu, kommune NAV zung ti asi ţhan. Kommune pakhat ah NAV zung pakhat um dih ding in biakhiah asi fawn. Asullam cu zung 430 Norway chung ah kan ngei tinak asi.\nKommune ah an chiahmi NAV zung pawl kha lokalt NAV kontoret tiah an auh hna. Hi zung pawl nih, rian sokmi pawl kha, min cazin an laak hna, an konglam biahalnak an tuah hna, an a herh ah cun a herh ning bantuk in, rian cawnnak kvalifiseringsprogram taang ah rian cawnnak tete zong tuahpiak asi. Cun mah tein ai cawm kholomi pawl zong kha sosial bawmhnak an peek rih hna. Rian an sok/kawl chung, cawnnak an ngeih chung vialte kha bawmhnak phaisa pek asi.\nMinung pakhat nih rian a hmuh hnu ah thil pakhatkhat ruangah an rian a dih/silole a rian ţuan caan 50% a tlak asi ah cun, dagspenger hmuh khawh asi. Dagpenger hmuhnak ah a herhmi hna cu; sianghngakchia silo a hau, rian a kawl taktak mi na si a herh, rian na ngeihmi ah zatlaknak na tong silole na rian in permitert na si ah cun, a luancia kumkhat ah na phaisa hmuhmi kr 109, 322 silole a luancia kumthum chung ag na phaisalut 218 643 asi a herh.\nNorway welfare system a tlaitu pawl\nAtanglei ka suaimi hi, Norway welfare system tawlreltu buu pawl an an i tlaining a si. Atlangpi fianawk a ţhami lawng ka suai caah tlamtlingmi cu asi lo. Mah tein i pehtawnhchih a haumi phun asi nain a tlaangpi cun Norway welfare system umtu ning a langhter khawh tiah ka ruahmi asi. Hi suaimi ah kan hmuhkhawhmi cu asangbik nawlngeihnak a ngeimi cu, mipi nih thimmi storting asi, a taangah department pa 4 a um i cu ataang ah cun directorate pa 4 kan ngei rih. Cu i a taanglei ah cun, fylke kommune le kommune hna an si. System a hmangtu hna kha a taangbik ah ka chiah hna.\nAcunglei ah, chiaţha zohkhenhnak upadi umtuning le a honihdah ţuanvo an ngeih, tawlreltu an si timi kong a tlangpi in ţial asi cang. Mizei nih zeibantuk covo le ţuanvo hna dah an ngeih timi kong zong a tamnawn ka ţial cang. Welfare system nih ai timhmi ramchung minung hna nih ai ruang tein ngandamnak zohkhenhnak, rian, phaisa lutchuak i dangmi zawrter ding timi pawl zong a tlangpi in ka langhter cang. Norway ah cun a honih cu tic un a ti timi naak in cu kha upadi nih cu tic un a ti timi bia nih mi a tei. Cucaah an democracy a ţhawngţha, minung pawl zong mah duhsalam in cawlkhawh asi lo. Democracy ram chung in freedom taktak cu mipi hna nih phung an zulh le zulh lo kong ah ai hngat ngaimi asi. Mipi lungput zong biapi tukmi pakhat asi. Mahbelte zeitindah cu covo kan ngeihmi pawl cu kan hman hna lai? aho sin ah dah thil pakhat khat kan ton tik ah kan penh lai? Zeibantuk dirhmun ah dah zeibantuk minung hna he biaruahnak kan ngeih lai i, kan chawnhbiakmi zung, minung hna nih zeibantuk ţuanvo [ i sum ding, chim ding, bawmh nak bawmh lonak kong] timi pawl kha kanmah pakhat cung ah a ummi a si. Covo le ţuanvo hna kha cozahpi nih kan hmaika ah chiahpiak kan si. Kanmah le kan herhmi kan chambaumi hawih in kan covo pawl kha kan laak thiam i kan ram chung minung pakhat nih a ngeihmi ţuanvo kha kan theih lawng ah ramchung ah rem tein khua kan sa kho lai ti ruahnak ka ngei.\nGerd Engelsrud (2009): Styring og vern, Arbeidsrett i kommuner og fylkeskommuner, 4. utgave\nAsbjørn Kjønstad og Aslak Syse (2009) : Velferdsrett I , II, Grunnleggende rettigheter, rettssikkerhet og tvang.\n Computer loin zeihmanh tuah awk thatilo mi chan ah kan um. Cu computer hmanh cu digitalize tuahmi lawngte an si cang.\n Upadi ticu, kawlholh asi, kan Laiholh in cun phung le lam/zulhding phung tiah ti khawh asi. Nain a cafang a saudeuh pin ah fiangin a duhnak a sawh kho rua lo ka ti caah upadi tiah mitampi i ziakciami in ka hman.\n Cozah tiah ka ti tik ah mirang holh in government timi thim/lomi cozah kha chimduhmi asi lo. Mirang in “state” timi kha chimduhmi cu asi.\n Nordic ram hna cu, Danmark, Norway, Iceland, Finland le Sweden hna an si.\n Chiaţha cohkhenhnak kong ah hmanmi upadi. English in social security law. Folketrygdloven an fiang tein rel khawh asi.\n Ngandamnak zohkhenhnak ah hmanmi upadi. Mirang nih medical law.\n Minung i hawikawmh cawlcanghnak kong hmanmi upadi. Mirang in Social protection law an ti.\n Ca/rian cawnnak le rian kong he ai pehtlaimi upadi. Mirang in Education and labour legislation an ti.\n Ramchung thilsining, minung pawl he ai ruang tein tlawnlenţi khawhnak (rian, inn, an culture system theih te pawl ai tel). Hi biafang hi Norway ram aphanmi ramdang mi caah biapi in cozah nih a hmanmi asi.\n Feb 28, 1997 ah rak sermi upadi asi i Norway ah khuasa mi pohpoh covo an ngei dih.\n Sykepenger hmuhkhawhnak caah mi pakhat nih a tlawmbik zart 4 chung rian a ngeih a herh.\n Hi bawmhnak nih, fa angeimi nulepa le nau ai cawmmi ulepa kha bawmhnak covo a ngeihter hna.\n Nau kum 12 taang a ngeimi nulepa hna nih an fale an damlo ruang ah rian an ţuan khawhlo tik ah hmuhmi bawmhnak asi.\n Zawtfah i khawhden ruang ah rianţuan kho lomi, kum 19- 67 karlak minung pawl nih hmuh asi. Norway khuasami na si a herh fawn.\n Pakhatkhat ruangah rian ţuankho lo nain, hmailei ah ţuankho ţhanding zumhmi hna peek chungmi pensen.\n Pasientrettighetsloven § 2-4 nih ahopoh a tlangpi cun, mah duhmi sizung ah si i thlawp khawh asi ati.\n Pasientrettighetsloven § 3-1, 2, 5 ah hi kong fiang tein an ţial.\n Socialtjenesteloven (Sosial bawmhnak kong upadi – hi upadi nih mizeidah bawmhnak ahmu kho I mizeinih a hmu kho lo ti fiang tein a langhter, ahonih dah hi bantuk bawmhnak peeknak kong ah ţuanvo a ngei ti zong a langter.\n Norway ah cun universitet le høyskole hna ah cawnmi ai khat, decree zong ai khat in hmuh asi. Nain universitet titik ah angan deuh lawng siloin cawnawk a tam deuh i sianghleirun ah thilri tlam atling deuh tawn.\n 2006 ah tulio Jens Stoltenberg cozah nih hlanlio Utdannings- og forskningsdepartementet kha amin an thlenmi asi.\n 2004 juli 15 ah an thawk, ramchung sianginn ngeitu hna cung ah nawlngeihnak a ngei. Grunnskole le videregående sianginn ah nih an cawnding pawl tawlreltu asi.\n Ram hruainak dun le daan english in constitution tiah an ti.\n Hlan lio Trygdeetaten, Aetat le kommune sosialtjeneste hna kha October 19, 2009 ah an fawnh hna i cucu NAV an ti. Hi zung nih rian, sosial bawmhnak kong a pahnih in a kemh cang.\n Norway ah kommune 430 aum.\n Hi bantuk cawnnak an tuahpiakmi hna kha kvalifiseringsprogram taang ah a um. Full time asi i kumkhat phaisa hmuhmi 140,512 NOK july 1, 2008 ningin.\n Caan karlak chung caah pekmi bawmhnak asi, kum hnih chung hmuh khawh asi i\nPrevious Previous post: Oslo ah Tlaihhrem a Tam\nNext Next post: Norsk Folkehjelp Nih 2011 Frivillighet Laksawng A Hmuh


Thawng Fiang; August ni 15 chung ah KNLA nih ralhrang 34 reng lo a thah hna! – Chintanbo\nThawng Fiang; August ni 15 chung ah KNLA nih ralhrang 34 reng lo a thah hna!\nAugust 18, 2021 admin MYANMAR NEWS 0\nKaren National Union (KNU) ralkapbu 5 um nak hmun Hpapun (ဖာပွန်) district ah August thla ni 1 in ni 15 chung ah ralhrangbu le Border Guard Froce (BGF) fonhti mi hna cu Karen National Liberation Army (KNLA) he ral voi 56 an i tu i ralhrangbu lei in ral bawi pa 1 telh chih in lurel 34 an thi i pa 15 hliamhma an pu. Karen National Liberation Army (KNLA) lei zong pa 3 hliamhma an pu ve tiah KNU hrihram thongpang sin in kan theih.\nKaren National Union (KNU) ralkapbu 5 hmun chung ah ralhrangbu le BGF hna cu an ralkap thazang a kauhter thluahmah caah nifatin kahdoh nak a chuak i ralhrangbu lei nih khuami hna an um nak inn le an lo hna chung ah hriamnam ngan a kah hna raung ah khuami pa 1 a thi i pa 1 hlaimhma a rak pu.\nMindat Meng 15 kahdoh ank ah ralhrang bu nih khuami inn mei an khangh piak. August ni 15 ah CDF- Mindat le ralhrang bu hna kar ah a chuak mi Mindat-Matupi lam Meng 16 kahdohnak ah hliamhma a pi mi ralhrang bu nih Meng 15 lampi i a um mi khuami hna inn pa 2 cu mei in a khangh piak. Credit; khit Thit Media\nFalam Peng Kahdohnak ah SAC Ralhrang 40 Hrawng an Thi. July 1 in August 15 karlak ah Falam peng chung ah CNDF, PDF-Kalay le CDF i bawm in SAC ralhrang he kahdohnak voi tam nawn a chuak i SAC ralhrang lei in 40 hrawng an thi lai, tiah CNDF nih an ruahdamh. July 1 ah CNDF le PDF-Kalay i bawm in SAC ralhrang he kahdohnak ah ralhrang 4 an thi.\nJuly 21 in August 15 tiang ah Falam-Hakha karlak ah CNDF le CDF i bawm in SAC ralhrang he kahdohnak voi tam nawn a chuak i ralhrang lei in minung 35 hrawng an thi lai, tiah an zumh. SAC ralhrang 30 hrawng hliamhma an pu i, Falam-Hakha karlak ah SAC ralhrang Drone pakhat zong kahthlakpiak an si, tiah CNO nih cathanh an chuah.\nNizaan Mindat Kahdohnak ah SAC Ralhrang 10 Leng Thi. Nizaan (August 17) ah Mindat peng chung ah CDF-Mindat le SAC ralhrang karlak kahdohnak a chuak i, SAC ralhrang 10 leng an thi. CDF-Mindat chimnak nawlngei pakhat nih, “Nizaan cu meng 11 le meng 13 karlak ah kahdohnak a um. Meng 16 zawn in a rak kirmi SAC ralhrang pawl lampi ah kan kah hna.\nSAC ralhrang lei in minung 10 leng an thi i, meithal 6 le kuan pawl kan lak khawh,” tiah Mizzima ah a chim. SAC ralhrang thazaang 350 nih Mindat khua nitlaklei le nichaklei in ralhriam ngan pawl nih CDF-Mindat an doh hna.\nNizaan i kahdohnak ah CDF-Mindat lei in minung pakhat hliam (fak lo) a pu. August 13 thawk in Mindat ah kahdohnak a fak tthan i khuami minung 4,000 hrawng ramlak ah an zaam tthan hna.\nCDF-Mindat nih SAC Ralhrang Pakhat a Nung in an Tlaih, Ralhriam Cheukhat zong an Lak. August 13 in aa thawkmi Mindat-Matupi karlak kahdohnak ah CDF-Mindat nih SAC ralhrang pakhat a nung in an tlaih i, ralhraim cheukhat zong an lak, tiah CNF CEC chungtel upa pakhat nih a langhter.\nCNF CEC chungtel upa Salai Bawi Lian Mang nih, “August 17 Mindat le Matupi kar CDF le Kawl ralhrang i kahnak ah Kawl ralhrang 20 an thi, a nung in pakhat an tlaih,” tiah a ttial. SAC ralhrang he aa kap cuahmahmi CDF-Mindat ca ah thlacampiak ding zong in halnak a tuah.\n“Tutan an i kahnak hi ni 5 a si cang i hi ninga chung ah SAC ralhrang 50 hrawng an thi tiah thawng an vun thanh. Atu zong an i kah cuahmah rih caah fakpi in thlacampiak hna u sih tiah kan sawm hna. An vun langhtermi hi nizaan August 17 SAC ralhrang sin in an lak mi meithal pawl an si,” tiah a ttial.\nSAC ralhrang nih Mindat-Matupi lamkam khuate kiangkap pawl ah mortar bomb in an kah zungzal caah khuami tampi nih an innlo an chuahtak i ruahsur le thlihran lak ah ramlak ah an zaam hna. CDF-Mindat pawl doh awk ah SAC ralhrang nih Magwe ramtthen chung in ralkap le ralhriam thazaang a chap zungzal caah aralaimi caan chung ah i kahdohnak a zual chinchin kho, tiah CDF-Mindat nih thawngthanhnak ah an langhter. Credit: The Chin Journal\nThongthar: Minkin ah Ralhrangbu nih Khuami pa (3) an thah hnu ah an rauk, Chindwin Tiva ah an hlonh\nThawng Fiang: CDF-Mindat nih Ralhrang pa 20 reng lo an thah hnu ah an Sakhan an lak kho than cang


Nu Pakhat Nih A Thil Ton Mi Kong Hi Mipi Nih Ralrin Taktak A Hau – Chintanbo\nNu Pakhat Nih A Thil Ton Mi Kong Hi Mipi Nih Ralrin Taktak A Hau\nApril 24, 2022 admin MYANMAR NEWS 0\nKhuachung lei kal ding ah inn in ka rak chuak. Keimah hi Yangon taxi mongtu pawl an ziaza hi ca in tampi ka rel tikah an kong lam tampi ka theih hna . Cu caah taxi ka hlan tikah kaa ralring ngai. Cu zing cu taxi ka hlan mi pa hi ka zoh i miding fel a si lai tiah ka zumh caah bia saunawn kan i ruah hnu ah ka hlan mi si i ka lung aa nuam ngai.\nTaxi cung ka van kai tikah ka chimh mi cu aircon na on lai lo ka ti,a ruang cu aircon an on tikah motor thlalang vialte an khar dih i cu tikah rit kho mi sivai an thlah tawn caah si. Cu ti ka chimh tikah cun ka on lai lo a ti ve. Can tlawmpal kan kal hnu ah motor thlalang in a tu le tu a hun ka bih peng mi ka hmuh tikah ka lau pah nawn. A sinain zei a tih lo bantuk tein kaa umter.\nKa kalnak ding hmun kan phak hlan deuh ah cun a ka zoh mi hi ttih nung tak khi si cang ko a zoh hmanh ka ngamh ti lo. Cu tlawmpal ah cun a motor chungin a khu an hung chuak thluamah. A khu cu ka hung doh tikah ka lubg an ri i ka lung ah a kai. Cu tikah ” Taxi kha dir ter tiin ” fak taktak in ka au .\nVan that celngel ah lamcung i aa chawk mi mipi nih an hung kan zoh tikah a lautuk i taxi cu a dir ter. Mah le cangka cun ka kedenh hmanh lak manh lo in ka tum i ka tli tiah taxi hlang tu nu pakhat nih a chim.\nThawng dang,Sagaing ramṭhen, Kalay peng thlanglei, Nat Chaung khua pawng ah rallam a sialtu SAC ralkap hna cu mizapi vengtu ralkap VAKOK-CNDF- le Pah-Kah-Phah phufonh hna nih April 24 zinglei Sml 10:30 hrawng ah a thli tein an bawh hna i an kah hna caah SAC Ralkap 5 an thi, tiah theih a si.\nNat Chaung khua chaklei ah Warpukgyi Chaung ti mi hmun a um i SAC ralkap hna cu rallam hmunthum in an ra. Warpukgyi Chuang lei ah a ra mi hi minung 25 an si. Kan bawh hna i kan kah hna caah SAC ralkap 5 an thi. SAC ralkap cu hnu an tolh ṭhan. Kanmah lei hliam tuar mi aho hmanh kan um lo, tiah VAKOK –CNDF- hruaitu Aa Lian nih yangon khit thit ah a chim.\nSAC ralkap hna cu bomb puahhnawh kan tong sual lai ti phang in mawṭaw lampi zul ngam loin ramlak in an ra i, a thli tein kan bawh i kan kah hna hi a si, tiah a chim chap.Magwe ramṭhen, Pauh peng Nyaung Yin khua pawng ah Thazaang 70 hrawng a si mi SAC ralkap hna cu nizan April 23 zinglei Sml 10:00 hrawng ah mizapi vengtu ralkap nih bomb an puah hna i.\nSAC ralkap 2 an thih lengah tampi hliam an tuar, tiah theih a si. Cu SAC ralkap hna cu Yee Pia khua lei ah rallam an sial lio ah Nyaung Yin khua pawng ah bomb puahhnawh an tong cang. Kaphnih kahdohnak cu suimilam 1 hrawng a rau i SAC ralkap hna cu Myiang peng mizapi vengtu ralkap le Pauh tlanglei Tinghlua phu hna i bawm in an kah hna i mizapi vengtu ralkap lei in hliam tuar um lo tein hnu an tolh kho, tiah theih a si.\nApril 23 zong ah Pauh peng Sating khua ah thazaang 80 hrawng SAC ralkap hna cu Pakokku mizapi vengtu ralkap PRF, Pakokku Generation Z, Pauh peng mizapi vengtu ralkap, Myaing peng mizapi vengtu ralkap, Pauh hriamtlai ṭangrual phu hna i bawm in an kah hna.\nKahdohnak cu Sml 6 hrawng a rau i SAC ralkap 5 an thi. Mizapi vengtu ralkap hna cu hliam tuar um lo tein hnu an tolh kho, tiah Pouh peng mizapi vengtu ralkap nih cathanh an chuah.Karenni Ramkulh Kahdohnak Ah SAC Ralkap 16 An Thi, 17 An Zaam.\nKarenni,Kayah ramkulh chung, April zarhthumnak chung i a chuak mi kahdohnak ah SAC ralkap 16 an thi i, tamlakte hliam an tuar, tiah Karenni mizapi vengtu ralkap nih cathanh an chuah. Pruso peng Htalay le Naan Phe karlak ah rallam a sialtu SAC ralkap hna cu tualchung mizapi vengtu ralkap nih an kah hna i SAC ralkap 17 cu an zaam.\nSAC ralkap a zaam mi cheukhat cu Karenni mizapi vengtu ralkap sin ah an i fonh ṭhan, tiah theih a si.Cu kahdohnak ah cun KNDF lei in ralkap 2 an nunnak a liam, tiah KNDF nih cathanh an chuah. April zarhthumnak chung ah Moebe, Wari Su Plai le Wari Kaw Khu khua, Demohso peng, Dawkami le Oo Khu Ri khua, Pruso le Baw La Khe ramri um Htalay le Naan Phe khua tibantuk hna ah kahdohnak a chuak.\nDemoso peng Dawkami khua pawngkam hrawng ah April 14 in April 23 tiang kahdohnak a fak i, cu bantuk in Moebe peng Wari Su Plai khua pawng zong ah April 15 in kahdohnak a chuak cang.April 15 ah Loikaw khuapi Htee Tta Mah veng chung ah SAC ralkap le mizapi vengtu ralkap hna kahdohnak a rak chuak i SAC ralkap lei nih mipi umnak hmun cu hriamngan in an kah hna i.\nApril 16 ah Loikaw khuapi Chike sang ah kum 8 ngakchia pakhat zong an kahthah tiah, KNDF nih cathanh an chuah. Cu pinah SAC ralkap hna nih zarhkhat chung ah Loikaw le Demoso peng chung ah inn 14 an khangh i hriamngan kahnak ruang ah Demoso, Pruso le Loikaw peng ah inn 8 an rawk, tiah an langhter.\nThawng pang dang rel chap, Magwe ramṭhen Gangaw peng in a rak kai mi SAC ralkap hna le Chin ramkulh tualchung hriamtlai phu karlak ah kahdohnak a chuak. Cu kahdohnak ah cun SAC ralkap 30 an thi i, hliam tuar zong an tam, tiah CNA sin in theih a si. April 23, zanlei suimilam 4:30 ah Lungcawi le Lamtuk khua kar ah kahdohnak a chuak i, kaphnih kar kahdohnak cu suimilam 1 tluk a rau, tiah an chim.\nKe in a ra mi SAC ralkap hna cu SAC ralkap nih hramhram nawlngeihnak a lak hnu in Chin ramkulh ah minung thazaang tampi he an rat voihnihnak a si, tiah CNA in chimphuannak nawlngeitu Salai Htet Ni nih Mizzima ah a chim. Cu kahdohnak ah cun CNA le CDF-Hakha phufonh an i bawm i, mizapi vengtu ralkap lei hliamtuar le a thi mi an um lo, tiah theih a si.\nTualchung hriamtlai phu hna le SAC ralkap kar caan tawi kahdohnak cu nitin ngawt in a chuak nain a ruang tampi ruangah thawngthanhnak kan tuah lo, tiah a chim. February thlachung ah minung thazaang 200 hrawng he Kalaymyo in Hakha lei rallam an sialnak ah CNA le tualchung hriamtlai phufonh nih voi tampi an kahdoh hna i, SAC ralkap 100 tluk cu an thi cang, tiah Salai Htat Ni nih cun a chim.\nRallam a sialtu SAC ralkap hna cu minung thazaang zatceo he lawng Hakha an phan i, Gangaw lei ah an kir ṭhan. Gangaw lam lei ah minung thazaang chap in Hakha lei ah an ra ṭhan, tiah theih a si. Falam in Hakha lei ah a voikhatnak thilri a phor mi SAC ralkap tank motor 2 le SAC ralkap 200 hrawng nih zulh mi motor 27 cu a luancia February 27 in.\nMarch 7 tiang ah CNA le tualchung hriamtlai phufonh hna nih voi 15 an kah hna, meng 41 tluk aa hlat i suimilam 2 hrawng kalnak khuallam ah SAC ralkap motor ruun cu zarhkhat leng an rau, tiah theih a si.Kawlin-Wantu Motor Lampi Bomb Puahnak Ah SAC Ralkap 23 An Thi: SAC ralkap minung thazaang 50 hrawng nih Sagaing ramṭhen.\nKawlin-Wantu lei ah April 23 ah rallam an sial i tualchung hriamtlai phu hna nih bomb puahhnawh in an doh hna caah SAC ralkap 23 an thi i minung 14 nih hliamhma an tuar, tiah tualchung hriamtlai phufonh nih an thanh. SAC ralkap hna nih nihin April 24 zinglei in Kawlin-Wantu lamkam um mi khua cheukhat hna cu meikhangh in an hrawhpiak hna, tiah tualchung hriamtlai phu chungtel pakhat nih a chim.\nWantu pengchung khuali hrawng cu SAC ralkap nih nihin April 24 zinglei ah an khanghpiak hna i, Wantu peng Theinlay khua in nu pakhat cu mei nih a kanghchih tiah Kawlin Revolution -KR nih an thanh.Kalaymyo Yeshin Kahdohnak Ah SAC Ralkap Ralbawi 3 Tel In Ralkap 20 An Thi.Sagaing ramṭhen Kalaymyo peng chaklei Yeshin khuapawng ah April 22 i a cang mi kahdohnak chung ah.\nSAC ralkap lei ralbawi 3 le pyusawthi hna tel in minung 20 hrawng an thi, tiah PDF Kalay nih April 23 ah an thanh. Myitta tiva nichuahlei um mi Yeshin khua ah ralkap 250 he rallam hmunthum a sial mi SAC ralkap hna cu PDF-Kalay, CDF-KKG, RKDF le pah-kah-phah phufonh nih an kahdoh hna.Cu kahdohnak chung ah cun tualchung hriamtlai phu in minung pakhat a nunnak a liam.\nSAC ralkap hriamngan kahnak in Yeshin khua inn 9 an kang, tiah theih a si. April 23 kahdohnak a chuahnak hmunhma cu PDF-Kalay nih hmunhma thianhhliamhnak an tuah lio ah SAC ralkap hriamthil 5.56 kuan 224, AP 95 Ozi kuan 61, Ozi kuanbawm 2, bomb lung 3, MA kuanbawm 4, phone pakhat kan laak, tiah an langhter chih.\nKahdohnak Ah Kan Pasaltha Hna Thawng Pang Theih Cu Ngaih Chia Tuk Si E,\nKhah SAC Ralhrang Hna Ca Ah Cun, Tihnung Taktak Si Cang.